Santa Katarina (Nuevo Leonas)
Santa Katarina (isp. Santa Catarina) – miestas šiaurės vakarų Meksikoje, Nuevo Leono valstijoje, Rytų Siera Madrės priekalnėse, pietvakarinis Monterėjaus priemiestis. Praeina Monterėjaus–Saltiljo plentas. Tai daugiausia „miegamasis“ Monterėjaus priemiestis. Yra maisto, tekstilės pramonės įmonių. Santa Katarinos pakraščiai siekia Monterėjaus viršukalnių nacionalinio parko teritoriją, netoliese yra La Huastekos kanjonas. Santa Katarinos apylinkės yra Monterėjaus gyventojų pamėgta poilsio, turistinė vieta.